คริส เรดฟิลด์

คริส เรดฟิลด์  เป็นตัวละครใน"เรซิเดนต์อีวิล"ซึ่งเป็นซีรีส์วิดีโอเกมสยองขวัญเอาชีวิตรอดที่สร้างโดยบริษัทแคปคอมของประเทศญี่ปุ่น เขาได้รับการแนะนำในฐานะหนึ่งในตัวละครที่ผู้เล่นควบคุมสองตัวจาก"เรซิเดนต์อีวิล"ภาคแรก (ค.ศ. 1996) พร้อมด้วยคู่หูของเขาซึ่งคือจิล วาเลนไทน์ ในฐานะสมาชิกของหน่วยปฏิบัติการและกู้ภัยพิเศษ (S.T.A.R.S.) ของกรมตำรวจแร็กคูน คริสและจิลต่อสู้กับอัมเบรลลาคอร์ปอเรชัน ซึ่งเป็นบริษัทเภสัชกรรมที่ก่อการร้ายชีวภาพจนก่อให้เกิดซอมบีและอาวุธชีวภาพอื่น ๆ และต่อมาได้กลายเป็นสมาชิกผู้ก่อตั้งขององค์กรต่อต้านการก่อการร้ายทางอาวุธชีวภาพ (BSAA) ของสหประชาชาติ
คริสเป็นตัวเอกในเกม, นวนิยาย และภาพยนตร์"เรซิเดนต์อีวิล"หลายภาค รวมถึงเขายังปรากฏตัวในแฟรนไชส์เกมอื่น ๆ อย่าง"มาร์เวล vs. แคปคอม", "โปรเจกต์ครอสโซน" และ"เดดบายเดย์ไลต์" ส่วนในเกมภาคหลัง ๆ เช่น "เรซิเดนต์อีวิล 7" (ค.ศ. 2017) และ"" (ค.ศ. 2021) ลักษณะหน้าตาของเขาได้อิงจากนายแบบชาวนิวซีแลนด์ที่ชื่อจอร์ดี แดนดี นอกจากนี้ ได้มีนักแสดงหลายคนมารับบทบาทเป็นคริส รวมถึงเวนท์เวิร์ท มิลเลอร์ และร็อบบี อาเมล ในในภาพยนตร์"เรซิเดนต์อีวิล"ฉบับคนแสดง
บรรดานักวิจารณ์มีความคิดเห็นที่แตกต่างกันเกี่ยวกับตัวละครนี้ โดยเน้นไปที่การปรับเปลี่ยนบ่อยครั้งและความไม่สอดคล้องกันในการออกแบบ อย่างไรก็ตาม เขาได้รับการยอมรับถึงความเซ็กซี และได้รับการยกย่องว่าเป็นหนึ่งในตัวละครวิดีโอเกมที่เซ็กซีที่สุดโดยสิ่งพิมพ์หลายฉบับ นอกจากนี้ นักวิจารณ์บางคนอ้างถึงฉากที่คริสต่อยก้อนหินใน"เรซิเดนต์อีวิล 5" (ค.ศ. 2009) ซึ่งกลายเป็นอินเทอร์เน็ตมีมว่าเป็นหนึ่งในฉากที่น่าจดจำที่สุดในซีรีส์"เรซิเดนต์อีวิล"
แนวคิดและการออกแบบ.
คริสได้รับการแนะนำในฐานะหนึ่งในตัวละครเอกที่เล่นได้สองคน ควบคู่ไปกับจิล วาเลนไทน์ ที่เป็นคู่หูของเขาใน"เรซิเดนต์อีวิล" ซึ่งเป็นวิดีโอเกมสยองขวัญเอาชีวิตรอด ค.ศ. 1996 ของบริษัทแคปคอม เขาได้รับการสร้างสรรค์โดยชินจิ มิกามิ ที่เป็นผู้อำนวยการ และอิซาโอะ โออิชิ ที่เป็นนักออกแบบ ส่วนนักออกแบบอย่างฮิเดกิ คามิยะ กล่าวถึงคริสว่าเป็น "คนประเภทตรงไปตรงมาและแข็งแกร่ง" และยอมรับว่าเขาชื่นชอบต้นแบบนี้ โดยคริสซึ่งมีเชื้อสายอเมริกันผิวขาว เคยรับราชการในในกองทัพอากาศสหรัฐ และต่อมาได้เข้าร่วมหน่วยปฏิบัติการพิเศษและกู้ภัย (S.T.A.R.S.) ซึ่งเป็นหน่วยการปฏิบัติการพิเศษของกรมตำรวจแร็กคูน แม้ว่าเนื้อเรื่องของพวกเขาจะดำเนินไปคล้าย ๆ กัน แต่รูปแบบการเล่นของจิลและคริสแตกต่างกัน โดยคริสไม่สามารถพกไอเทมในรายการสิ่งของของเขาได้มากนัก แต่เขาสามารถวิ่งได้เร็วกว่าและทนต่อการทำร้ายได้มากกว่า
คริสได้รับการออกแบบใหม่อย่างต่อเนื่องตลอดทั้งซีรีส์ ซึ่งใน"เรซิเดนต์อีวิล 5" (ค.ศ. 2009) โยซูเกะ ยามางาตะ นักสร้างโมเดลได้กล่าวว่าพวกเขา "ได้สร้างการออกแบบใหม่โดยยังคงสีประจำตัวไว้ คือสีเขียวสำหรับคริส, สีน้ำเงินสำหรับจิล เพื่อสืบสานรูปลักษณ์แบบเดิมจากอดีต" ส่วนลักษณะใบหน้าของตัวละครนั้นได้รับแรงบันดาลใจมาจากภาพในเกม"เรซิเดนต์อีวิล"รีเมกเมื่อ ค.ศ. 2002 เป็นหลัก โดยมีรายละเอียดต่าง ๆ เพิ่มเข้ามาเพื่อให้ได้ "โครงสร้างที่สมจริง" เกมดังกล่าวมีคริสเป็นตัวละครเอก ซึ่งนักออกแบบเลือกที่จะเน้นว่าตัวละครมีอายุอย่างไรนับตั้งแต่เกมดั้งเดิม ส่วนมวลกล้ามเนื้อที่เพิ่มขึ้นของเขาแสดงให้เห็นว่าเขาฝึกฝนอย่างหนักเพื่อต่อสู้กับวายร้ายผู้ทรงพลังของซีรีส์อย่างอัลเบิร์ต เวสเกอร์ ด้วยมือเปล่า นอกจากนี้ จุง ทาเกอูจิ ผู้อำนวยการผลิตของเกม"เรซิเดนต์อีวิล 5" กล่าวว่าแฟน ๆ ของซีรีส์นี้ต้องการวิดีโอเกมที่มีทั้งลีออน เอส. เคนเนดี และคริสเป็นตัวเอกในเวลาเดียวกัน เนื่องจากพวกเขาได้รับความนิยมอย่างมาก ทาเกอูจิแสดงความเห็นว่าคงจะ "น่าตื่นเต้นมาก" หากตัวละครทั้งสองไม่เคยพบกันมาก่อนซีรีส์จะจบลง โดยการพบกันได้เกิดขึ้นใน"เรซิเดนต์อีวิล 6" (ค.ศ. 2012) ซึ่งคริสมีผมยุ่ง ๆ เล็กน้อยเนื่องจากโรคพิษสุราและภาวะสูญเสียความจำหลังเหตุการณ์สะเทือนขวัญ ส่วนสึโตมุ คาวาเดะ ผู้ออกแบบตัวละคร กล่าวว่าทีมงานตระหนักดีว่าแขนอันทรงพลังของคริสคือจุดเด่นที่สุดของเขา การออกแบบของพวกเขาจึงเน้นที่แขนของเขา โดยมีชุดที่เป็นสีเขียวอมฟ้าซึ่งยังคงเป็นสีตามแนวคิดของเขา